**ISTORIJOS PAMOKOS PLANAS**

**Data**:

**Klasė**: 5 klasė

**Skiriamas laikas**: 3 valandos (nuvykimas į Grigiškes ir grįžimas atgal nėra įtraukti į skiriamą bendrą laiką)

**Pamokos tipas:**

1. Naujos medžiagos mokymo(si) pamoka.

**Tema**: Grigiškės: vietos, asmenybės ir pastatai

**Tikslas**: mokiniai susipažįsta su savo gyvenamojo miesto istorija.

**Uždaviniai**:

1. Rasti ir įvardinti ne mažiau kaip 3 Grigiškėse esančius pastatus.
2. Atpažinti ir gebėti įvardinti ne mažiau kaip 3 asmenybes susijusias su Grigiškių miestu.
3. Sugalvoti ir įgyvendinti ne mažiau kaip 5 kūrybines nuotraukų užduotis, kuriose būtų įveiklinti visi grupės nariai.

**Mokymo(si) metodai**:

1. Darbas grupėje.
2. Diskusija su grupės nariais.
3. Darbas su užduoties atlikimo programėle <https://www.goosechase.com/>.

**Mokymos(si) priemonės**:

1. Išmanieji telefonai (su mobiliaisiais duomenimis).
2. Programėlė telefone <https://www.goosechase.com/>.
3. Grigiškių miesto informaciniai stendai.
4. Internete prieinama informacija.

Pamokos eiga:

|  |  |  |  |
| --- | --- | --- | --- |
| **Pamokos struktūrinės dalys** | **Mokytojo veikla** | **Mokinių veikla** | **Numatomas laikas** |
| *Įžanga* | 1. Mokytoja pristato mokiniams pamokos temą, tikslą bei uždavinius. 2. Pristato mokiniams programėlę, kuria naudojantis bus atliekamos užduotis Grigiškių mieste. 3. Skiria laiko mokiniams atsisiųsti Goosechase programėlę. 4. Skiria laiko susirasti grupės narius, kurie yra matomi atsiųstoje programėlėje. | 1. Mokiniai susipažįsta su pamokos tema, tikslu bei uždaviniais. 2. Mokiniai susipažįsta su programėle, kuria naudodamiesi atliks užduotis Grigiškių mieste. 3. Kiekvienas mokinys atsisiunčia Goosechase programėlę į savo išmanųjį telefoną. 4. Mokiniai susiranda savo grupės narius. | 10 min. |
| *Naujos medžiagos mokymas(is)* | 1. Mokytoja nurodo, kiek laiko mokiniai turės grupinėms užduotims atlikti, kur susitinka visos grupės, atlikusios užduotis. 2. Mokytoja organizuoja mokinių grupių veiklos pradžią. 3. Esant poreikiui mokytoja konsultuoja, diskutuoja su mokiniais dirbančiais grupėse, teikia papildomą reikiamą pagalbą. | 1. Mokiniai išklauso, kiek laiko truks jų grupinių užduočių atlikimas, kur reikės susitikti su kitomis grupėmis, atlikus užduotis. 2. Mokiniai pradeda atlikti grupines užduotis. 3. Esant poreikiui mokiniai konsultuojasi, diskutuoja su mokytoja, gauna papildomą reikiamą pagalbą. | 150 min. |
| *Apibendrinimas ir įsivertinimas* | 1. Mokytoja organizuoja bendrą žinių (įgūdžių) tikrinimo pamokos apibendrinimą. 2. Organizuoja orientacinio grupinio žaidimo Grigiškių mieste apibendrinimą. 3. Kartu su mokiniais peržiūri kūrybinių užduočių nuotraukas, skiria papildomus taškus, ar atima, jei neįgyvendintos užduoties sąlygos. | 1. Mokiniai prisimena pamokos pradžioje mokytojos pristatytą tikslą ir uždavinius, diskutuodami grupėse įsitikina, ar sėkmingai įgyvendino visus iškeltus uždavinius, pasidalina savo įžvalgomis. 2. Mokiniai, pasitarę savo grupėse, argumentuotai pristato 2 jiems labiausiai pavykusias (patikusias, lengviausias ir pan.) veiklas bei 2 veiklas, kurios pareikalavo daugiausiai pastangų (buvo sunkiausios, ar visai neatliktos ir pan.). 3. Mokiniai susipažįsta su kitų komandų kūrybinių užduočių nuotraukomis, pakomentuoja pagrindines mintis ir pan. | 20 min. |
| *Namų darbai* | Namų darbų užduotis nėra skiriama. | Namų darbų užduotis nėra skiriama. | 0 min. |

Istorijos mokytoja: Lina Kopcikaitė